ভাৰত-ইজৰাইল ব্যৱসায়িক সন্মিলনত প্ৰধানমন্ত্ৰী বক্তব্য (১৫ জানুৱাৰী, ২০১৮)

ইজৰাইলৰ মাননীয় প্ৰধানমন্ত্ৰী বেঞ্জামিন নেতান্যাহু, ভাৰত আৰু ইজৰাইলৰ ব্যৱসায়িক মুৰব্বীসকল, উপস্থিত বিশিষ্ট ব্যক্তিসকল, ভাৰতবাসীৰ হৈ মই প্ৰধানমন্ত্ৰী নেতান্যাহু আৰু ইজৰাইলৰ প্ৰতিনিধিবৰ্গক আদৰণি জনাইছো। দুয়োখন দেশৰ মুখ্য কাৰ্যবাহী বিষয়াসকলৰ সৈতে একেলগ হ’বলৈ পাই মই নথৈ আনন্দিত হৈছো। কিছুসময়ৰ আগতে মই আৰু প্ৰধানমন্ত্ৰী নেতান্যাহুয়ে মুখ্য কাৰ্যবাহী বিষয়া ফ’ৰামৰ দ্বিপাক্ষিক বৈঠকৰ জৰিয়তে ভাৰত আৰু ইজৰাইলৰ ব্যৱসায়িক মুৰব্বীসকলৰ সৈতে এক ফলপ্ৰসূ বাৰ্তালাপ সম্পূৰ্ণ কৰিলো। এই বাৰ্তালাপ আৰু যোৱা বছৰৰ শেষৰফালে আৰম্ভ হোৱা মুখ্য কাৰ্যবাহী বিষয়াসকলৰ সহযোগিতাক লৈ মই অত্যন্ত আশাবাদী। বন্ধুসকল, ইজৰাইল আৰু সেই দেশৰ নাগৰিকসকলৰ প্রতি মোৰ সদায় এটা গভীৰ অনুভুতি আছে। গুজৰাটৰ মুখ্যমন্ত্রী হিচাৰে মই ২০০৬ চনত ইজৰাইল ভ্ৰমণৰ বাবে গৈছিলো। পুনৰ যোৱা বছৰ জুলাই মাহত মই ইজৰাইল ভ্ৰমণ কৰো, ভাৰতৰ প্ৰধানমন্ত্ৰী হিচাপে এয়া আছিল এনে ধৰণৰ প্রথম ভ্ৰমণ। সেয়া এক বিশেষ ভ্ৰমণ আছিল। মই অতি ওচৰৰ পৰা ইজৰাইলৰ উদ্ভাৱনশীলতা, উদ্যোগ আৰু অধ্যৱসায়ৰ অভিজ্ঞতা লাভ কৰিছো। বিগত কেইবা বছৰ ধৰি নতুন শক্তি আৰু উদ্যমেৰে আমাৰ সম্পর্ক পুনৰুজ্জীৱিত হৈছে, যি আমাৰ মাজৰ সম্পর্কক নতুন উচ্চতাত উপনীত কৰাত সহায় কৰিব। আমি ভাৰত আৰু ইজৰাইলৰ মাজৰ সম্পর্কৰ এনে এক নতুন দিগন্তৰ সন্ধিক্ষণত উপনীত হৈছো, যি সম্পর্ক দুয়ো দেশৰ লোকসকলৰ লগতে তেওঁলোকৰ জীৱন যাত্রাৰ উন্নয়নৰ বাবে পাৰস্পৰিক সুযোগৰ দ্বাৰা পৰিচালিত। আমাৰ এই সম্পর্কৰ পৰিৱৰ্তনৰ বাবে বাণিজ্য আৰু উদ্যোগ খণ্ডৰ ভূমিকা অতি গুৰুত্বপূর্ণ। আপোনালোকৰ যুটীয়া প্রচেষ্টাত আমাৰ আলোচনা আৰু বাস্তব সাফল্যত সঠিক মূল্য যুক্ত কৰিব। ভাৰতীয় অর্থনীতিত গতি প্ৰদান কৰি অহা আৰু আমাৰ বাবে ইজৰাইলৰ অত্যাধুনিক প্রযুক্তিৰ প্রাসঙ্গিকতাৰ ক্ষেত্রত আমি সম্মিলিতভাবে সীমাহীন বিষয় অর্জন কৰিবলৈ সক্ষম হ’ম। বন্ধুসকল, মই আনন্দিত যে আজি আমি ‘ভাৰত-ইজৰাইল ঔদ্যোগিক গবেষণা আৰু উন্নয়ন তথা প্রযুক্তি উদ্ভাৱন পুঁজি (i4F)’ৰ অধীনত এক মাত্র যৌথ গবেষণা আৰু উন্নয়ন (আৰএণ্ডডি) প্রকল্পৰ শুভাৰম্ভ কৰিছো। বিগত জুলাই মাহত মই যেতিয়া ইজৰাইল ভ্ৰমণৰ বাবে গৈছিলো, তেতিয়া এই আই ফ’ৰৰ ঘোষণা কৰা হৈছিল। অহা পাঁচ বছৰত ব্যৱহাৰ কৰিবলগীয়া এই পুঁজি মূলতঃ বাণিজ্যিকভাবে পৰিৱর্তিত কৰিব পৰা এনে আধুনিক প্রযুক্তিগত সমাধানৰ অৰ্থে দুয়ো দেশৰ প্রতিভাক একলগে সন্মিলিত কৰাৰ এক প্রাথমিক সুযোগ। মই দুয়ো দেশৰ উদ্যোগীসকলক এই মঞ্চ ব্যৱহাৰৰ বাবে বিশেষভাৱে উৎসাহিত কৰিছো। তদুপৰি, ‘তথ্য বিশ্লেষণ’ তথা ‘চাইবাৰ স্পেচ চিকিউৰিটি’ৰ দৰে ক্ষেত্রত যৌথ গবেষণা আৰু উন্নয়ন প্রকল্পৰ জৰিয়তে বিজ্ঞান আৰু প্রযুক্তি বিনিময়ৰ বিষয়ো সমানে উদ্দীপনাপূর্ণ। মই আনন্দৰে উল্লেখ কৰিব বিচাৰো যে ভাৰতে অহা জুলাই মাহত (২০১৮) ভাৰত-ইজৰাইল উদ্ভাৱনা আৰু প্রযুক্তি কনক্লেভ অনুষ্ঠিত হ’ব। মই আশা কৰো এই কনক্লেভ নতুন প্রযুক্তিৰ ক্ষেত্রত সহযোগিতাপূর্ণ উন্নয়নক অনুপ্রাণিত কৰিব। সেয়েহে অহা বুধবাৰৰ পৰা আইক্ৰিয়েটৰ জৰিয়তে কাৰ্যকৰীভাৱে ইয়াৰ প্রাথমিক কাম আগৰম্ভ হ’ব। এই চৌহদৰ উদ্বোধনৰ বাবে আমি দুয়োজনেই গুজৰাটলৈ যাম। যি চৌহদক এটি উদ্ভাৱনী কেন্দ্র হিচাপে উন্নত কৰা হৈছে। বন্ধুসকল, মই প্রধানমন্ত্রী নেতান্যাহুক গুজৰাটৰ গ্রামীণ এলেকালৈ লৈ যাম। কিয়নো সাধাৰণ লোকসকলক সুবিধা প্রদানতে প্রযুক্তি আৰু উদ্ভাৱনৰ প্রকৃত শক্তি নিহিত আছে। উদ্ভাৱন আৰু চর্চাৰ এক অনন্য পৰিবেশত ষ্টার্ট-আপ দেশ হিচাপে ইজৰাইল সমগ্ৰ বিশ্বতে জনাজাত। ইজৰাইলৰ উদ্যোগীসকলৰ বাবেই এই স্বীকৃতি সম্ভৱ হৈছে। আপোনালোকে ইজৰাইলক এখন শক্তিশালী, স্থায়ী আৰু উদ্ভাৱনী অর্থনীতি হিচাপে গঢ়ি তুলিছে। আপোনালোকে ৮০ লাখ মানুহৰ বসতি থকা দেশখনক প্রযুক্তিৰ এক বৈশ্বিক কেন্দ্র বিন্দুত পৰিণত কৰিছে। সেয়া জল ক্ষেত্রৰ প্রযুক্তিয়েই হওঁক বা কৃষি প্রযুক্তিয়েই হওঁক, অথবা খাদ্য উৎপাদন, ইয়াৰ প্রক্রিয়াকৰণ বা সংৰক্ষণেই হওঁক, ইজৰাইল এইবোৰৰ অগ্রগতি আৰু নতুন পথ নির্মাণৰ ক্ষেত্র এক উজ্জ্বল নিদৰ্শন হৈ আছে। ভূমি, জল আৰু অন্তৰীক্ষত আপোনালোকৰ ব্যৱহাৰিক বা ভার্চুয়েল সুৰক্ষাৰ প্রযুক্তি প্রশংসনীয়। মূলতঃ এখন পানীৰ অভাৱৰ ৰাজ্যৰ বাসিন্দা হিচাপে মই প্ৰকৃততে ইজৰাইলৰ জল-দক্ষতাৰ প্রশংসা কৰিছো। বন্ধুসকল, ভাৰতত সকলোতে পৰিৱর্তন আনিব পৰাকৈ আমি বিশাল পৰিসৰৰ সমান্তৰালভাৱে ক্ষুদ্র পর্যায়ৰ ক্ষেত্রতো আমি বিগত তিন বছৰ ধৰি দৃঢ় পদক্ষেপ গ্রহণ কৰিছো। আমাৰ মুলমন্ত্ৰাই হৈছেঃ সংস্কাৰ, সম্পাদন আৰু ৰূপান্তৰ। ইয়াৰ ফলত দ্বিমুখী ফলাফল লাভ কৰিছো। এফালে আমাৰ প্রক্রিয়া, প্রণালী আৰু নিয়মক বিশ্বমানৰ কৰি তোলা হৈছে আৰু আনফালে আমি বিকাশ গতি দ্রুততৰ কৰিবলৈ সক্ষম হৈছো। আন্তঃগাঁথনি খণ্ডত বিশেষ সংস্কাৰ সত্বেও আমি দ্রুততম ক্রমৱর্ধমান প্রধান অর্থনীতিৰ মাজতে আছো। প্রত্যক্ষ বিদেশী বিনিয়োগ ৪০ শতাংশ বৃদ্ধি পাই বৰ্তমান সর্বকালৰ ভিতৰতে সৰ্বাধিক হৈছে। যুৱক-যুৱতীসকলক দক্ষ কৰি তোলা আৰু তেওঁলোকৰ কর্মসংস্থাপনৰ ক্ষেত্রত অসাধাৰণ কাম কৰা হৈছে। আমাৰ মুঠ জনসংখ্যাৰ ৬৫ শতাংশৰ বয়স ৩৫ বছৰৰ তলত আৰু তেওঁলোক প্রযুক্তিনির্ভৰ বিকাশৰ প্ৰতি আগ্রহী। এইটো আমাৰ বাবে প্ৰত্যাহ্বানৰ সমান্তৰালভাৱে বিশেষ সুযোগো। সেইবাবে আমি ‘ষ্টার্ট-আপ ইণ্ডিয়া’ অভিযানৰ শুভাৰম্ভ কৰিছো। এই ক্ষেত্রত ভাৰত আৰু ইজৰাইলৰ অংশীদাৰিত্বৰ বিশেষ সম্ভাৱনা আছে। ভাৰত-ইজৰাইলৰ উদ্ভাৱনী সেতুৱে দুই পক্ষৰ ‘ষ্টার্ট-আপ’ৰ ক্ষেত্রত সংযোগী হিচাপে কাম কৰিব। ভাৰতৰ উদ্যোগ, ষ্টার্ট-আপ আৰু শিক্ষানুষ্ঠানসমূহত বিশাল জ্ঞান সংগ্রহ কৰাৰ বাবে ইজৰাইলৰ এইবোৰ ক্ষেত্রৰ সৈতে সহযোগী হোৱা উচিত বুলি মই আগৰে পৰা কৈ আহিছো।